Lejligheden var super fin og levede op til billederne. Der var rent, men desværre var der myrer på det ene badeværelse. Dette gjorde vi ikke værten opmærksom på, da vi følte vi kunne overkomme det de få dage vi skulle være der. Ind- og udtjekning gik nemt og smertefrit. Værten var meget informativ og hjælpsom. Derudover var hun også behjælpelig med at guide os ift. kørsel til lufthavnen, hvilket vi sætter stor pris på. Tagterrassen var særdeles dejlig og vi nød solnedgangen.
Lejligheden ligger i et dejligt område. Man skal dog være opmærksom på, at uber ikke nødvendigvis vil komme til Camps Bay for at køre én ned til en restaurant. Vi havde i hvert fald problemer med at blive hentet og bragt til diverse steder/restauranter. Det lykkedes dog altid i sidste ende.
Jeg kan sagtens anbefale at booke denne lejlighed til et ophold i Camps Bay.